b'\n_START_ARTICLE_\nKelly Clarkson\n_START_SECTION_\nTidlig liv\n_START_PARAGRAPH_\nClarkson har to s\xc3\xb8sken, en storebror og en stores\xc3\xb8ster; Jason og Alyssa. Farens navn er Steve Clarkson og morens Jeanne Taylor. Da Clarkson fylte seks \xc3\xa5r separerte foreldrene hennes seg etter et syv \xc3\xa5r langt ekteskap. Broren flyttet med faren, s\xc3\xb8steren flyttet til en tante og Kelly flyttet med moren rundt om i Texas. Etter en stund giftet moren seg p\xc3\xa5 nytt og flyttet til Burleson med Kelly og den nye mannen. _NEWLINE_Clarkson ville egentlig bli marinbiolog, men da en l\xc3\xa6rer p\xc3\xa5 skolen hun gikk p\xc3\xa5, overh\xc3\xb8rte henne synge, overtalte hun Clarkson til \xc3\xa5 bli med \xc3\xa5 synge i skolekoret og deretter til \xc3\xa5 bli med i musikaler. Da Clarkson var ferdig p\xc3\xa5 skolen i \xc3\xa5r 2000, bestemte hun seg for \xc3\xa5 flytte til Hollywood for \xc3\xa5 se om hun hadde en sjanse som artist. Men det viste seg at hun ikke hadde lykken med seg, og da leiligheten hennes brant ned, reiste Clarkson tilbake til Texas der hun tok forskjellige sm\xc3\xa5jobber.\n_START_SECTION_\nAmerican Idol\n_START_PARAGRAPH_\nDa TV-programmet American Idol hadde pr\xc3\xb8veopptak for f\xc3\xb8rste sesong i 2002 var det mange av vennene til Clarkson som oppmuntret henne til \xc3\xa5 pr\xc3\xb8ve seg, og det gjorde hun. Dommerne var imponert over stemmen hennes, og sendte henne videre. Clarkson var favoritt blant seerne og fikk over halvparten av stemmene. Da Kelly vant, sang hun sangen \xc2\xabA Moment Like This\xc2\xbb. Senere spilte hun inn en musikkvideo til sangen og fikk den over p\xc3\xa5 hennes f\xc3\xb8rste plate Thankful. CD-en viste seg \xc3\xa5 bli en stor suksess og det ble solgt 236\xc2\xa0000 eksemplarer den f\xc3\xb8rste uka.\n_START_SECTION_\nWorld Idol\n_START_PARAGRAPH_\nI desember 2003 var Clarkson i London og deltok i konkurransen World Idol. Hun sang sangen \xc2\xab(You Make Me Feel Like) A Natural Woman\xc2\xbb av Aretha Franklin, og var favoritt. Hun tapte overraskende for norske Kurt Nilsen.\n_START_SECTION_\nEtter Idol\n_START_PARAGRAPH_\nHun har gitt ut flere musikkalbum; Thankful er debutalbumet fra 2003. Oppf\xc3\xb8lgeren Breakaway, som Avril Lavigne hjalp henne med, ble en suksess og solgte over 5 millioner album. 21. oktober 2011 ga hun ut albumet med navn Stronger. Albumet ga henne en Grammy for beste pop-album.'